CELEX: 62012CN0233
Language: fi
Date: 2012-05-14 00:00:00
Title: Asia C-233/12: Ennakkoratkaisupyyntö, jonka Tribunale della Spezia (Italia) on esittänyt 14.5.2012 — Simone Gardella v. Istituto nazionale della previdenza sociale (INPS)

21.7.2012   
            
            
               FI
            
            
               Euroopan unionin virallinen lehti
            
            
               C 217/11
            
         Ennakkoratkaisupyyntö, jonka Tribunale della Spezia (Italia) on esittänyt 14.5.2012 — Simone Gardella v. Istituto nazionale della previdenza sociale (INPS)
   (Asia C-233/12)
   2012/C 217/22
   Oikeudenkäyntikieli: italia
   
      Ennakkoratkaisua pyytänyt tuomioistuin
   
   Tribunale della Spezia
   
      Pääasian asianosaiset
   
   
      Kantaja: Simone Gardella
   
      Vastaaja: Istituto nazionale della previdenza sociale (INPS)
   
      Ennakkoratkaisukysymykset
   
   
               1)
            
            
               Onko Euroopan unionin toiminnasta tehdyn sopimuksen (SEUT) 20, 45, 48 ja 145–147 artiklaa ja Euroopan unionin perusoikeusasiakirjan 15 artiklaa tulkittava siten, että ne ovat esteenä kansalliselle lainsäädännölle tai hallinnolliselle käytännölle, jossa ei anneta jäsenvaltion työntekijälle mahdollisuutta siirtää sen toisen Euroopan unionin jäsenvaltion alueelle, jossa hän työskentelee ja jossa hänet on vakuutettu, sijoittautuneen kansainvälisen elimen eläkejärjestelmään hänelle kotijäsenvaltionsa sosiaalivakuutusjärjestelmässä karttuneita eläkevakuutusmaksuja?
            
         
               2)
            
            
               Onko näin ollen katsottava myös, että eläkevakuutusmaksujen siirtämiseen on annettava mahdollisuus myös silloin, kun työntekijän kotijäsenvaltion tai eläkevakuutuslaitoksen ja kansainvälisen elimen välillä ei ole tästä erillistä sopimusta?